Сессия тIобитIана, гьеб суалалъе хасгьабун республикаялъул нухмалъиялъ гIуцIараб комиссиялъул гIахьаллъигун. Байбихьудаго гьез баян кьуна районалъул бетIерасул хъулухъалде рихьизарурал кандидатазул.
Гьенибго, цIивищарав бетIерас къокъго бицана районалъул халкъалъул гIумру-яшав жеги лъикIлъизабиялъе жинцаго хIадурараб программаялъулги.
Депутатазул рахъалдаса баркиялъул кIалъайгун цеве вахъана Шамил Абакаров. Байбихьуда гьес баркала кьуна МухIамад Асиятиловасе, районалъул бетIерлъуда вугел соназ гьес районалъул киналго росаби гъункизариялъе, цоцалъ гьуинлъи цIикIкIинабиялъе гьабураб ритIухъаб хIалтIухъ. ЦIивищарав районалъул бетIерасеги гьес гьарана районалъул халкъ жеги гъункизабизе тавпикъги къуватги.